**DĖL LĖŠŲ PANAUDOJIMO KALĖDINIAMS RENGINIAMS ORGANIZUOTI**

 2019 m. lapkričio 27 d. Nr. DĮV-953

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 ir 5 punktais:

1. L e i d ž i u panaudoti biudžetinėms įstaigoms ir seniūnijoms, turinčioms lėšų 2019 m. biudžeto išlaidų straipsniuose, kalėdiniams renginiams organizuoti:

1.1. švietimo įstaigoms – iki 5,0 Eur vienam mokiniui;

1.2. Šilalės lopšeliui-darželiui „Žiogelis“ – iki 5,0 Eur vienam auklėtiniui;

1.3. Šilalės r. Kvėdarnos darželiui „Saulutė“ – iki 5,0 Eur vienam auklėtiniui;

1.4. seniūnijoms – iki 5,0 Eur vienam ikimokyklinio amžiaus vaikui.

2. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius